b'\n_START_ARTICLE_\nFK Ventspils\n_START_PARAGRAPH_\nFutbola Klubs Ventspils ali preprosto Ventspils je latvijski nogometni klub iz mesta Ventspils. Ustanovljen je bil leta 1997 z zdru\xc5\xbeitvijo klubov FK Venta in FK Nafta ter aktualno igra v Virsl\xc4\xabgi, 1. latvijski nogometni ligi._NEWLINE_Z doma\xc4\x8dih tekmovanj ima Ventspils 6 naslovov dr\xc5\xbeavnega prvaka, 5 naslovov dr\xc5\xbeavnega podprvaka in 7 naslovov prvaka latvijskega liga\xc5\xa1kega pokala. Z mednarodnih tekmovanj pa sta vidnej\xc5\xa1a uspeha Ventspilsa 1 naslov prvaka baltske lige ter uvrstitev v Evropsko ligo v sezoni 2009/10, kjer je v skupini z nem\xc5\xa1ko Hertho, nizozemskim Heerenveenom in portugalskim Sportingom osvojil 4. mesto [3 remiji, 3 porazi]._NEWLINE_Doma\xc4\x8di stadion Ventspilsa je Ventspils Olimpiskais Stadions, ki sprejme 3.200 gledalcev. Barvi dresov sta modra in rumena.'